Adventistkirkens HappyHand

**Retningslinjer for uddeling af midler**

Formålet for Adventistkirkens HappyHand er at fremme ensomme og svagtstilledes trivsel på det fysiske, psykiske og åndelige plan, uanset religion, køn, race eller politisk overbevisning.

HappyHand butikkerne er baseret på frivilligt arbejde og er på ingen måder tilskyndet af økonomisk fordel.

Hjælp til trængende gives på 3 måder:

1. Fattige og hjemløse i Danmark får tøj gratis fra butikkerne, og ved arrangerede uddelinger også mad.
2. Overskydende tøj sendes til fattige steder i verden, til uddeling blandt de fattigste i samarbejde med AHA (Adventistkirkens Hjælpe Arbejde) og andre organisationer.
3. Overskuddet fra driften af butikkerne uddeles til nødhjælp rundt omkring i verden og i Danmark. Der bliver primært støttet gennem ADRA (Adventist Development and Relief Agency), men alle ansøgninger fra organisationer eller foreninger vil blive behandlet på lige fod, så længe formålet ligger inden for de i vedtægterne opstillede kriterier.

Ansøgning om økonomisk støtte til projekter kan stiles til Adventistkirkens HappyHands bestyrelse, som holder 2 årlige møder, hvor midlerne fordeles. Samarbejdspartnere (ADRA og SDA) kan få tildelt op til halvdelen af månedens overskud, udover de to ansøgningsfrister, ved akut opstået behov.

Beløber højere end 10.000kr gives kun til organisationer hvis regnskaber bliver kontrolleret af en revisor. Alle donationer skal være i overensstemmelse med vores vedtægter.

I det følgende beskrives retningslinjer for at ansøge om midler til projektstøtte jf. ovennævnte pkt. 3.

**Kriterier for ansøgning om midler til projekter**

En ansøgning om støtte til et konkret projekt skal omfatte følgende:

1. En beskrivelse af ”ansøger”
	1. Hvem er ansøger
	2. Ansøgers hovedaktiviteter inden for nødhjælp og udvikling. F.ex. de sidste 3 års årsrapporter og regnskaber.
	3. Relevante referencer fra tidligere projekter udført af ansøger.
2. Projektbeskrivelse inkl.
	1. Tidsplan med angivelse af et passende antal ”milestones”.
	2. Budget og betalingsplan.
	3. Beskrivelse af de væsentligste forhold der kan true projektet.
3. Dokumentation af projektleverance. Beskrivelse af hvordan projektets leverance er tænkt dokumenteret over for HappyHand.

Ansøgningens omfang skal stå i mål til det beløb der ansøges om.

Ansøgningen stiles til Adventistkirkens HappyHands bestyrelse.

Der forventes en skriftlig rapport senest 6 måneder efter projektets officielle afslutning. Rapporten skal indeholde:

 - Liste af mål og i hvilken grad de er opnået

 - Rapportering på budget

Kontaktperson vedr. ansøgninger er Lotte Rechter (lotte.rechter@gmail.com)**Evaluering af ansøgninger**

Der lægges vægt på følgende i prioriteret rækkefølge:

1. Generel tillid til ansøger inkl. ansøgers evne til at gennemføre projektet.
2. Dokumenterbarhed af projektets ”leverance”.
3. At projektet ligger inden for formålet jf. HappyHands vedtægter.
4. ”Value for money”.

Penge uddeles to gange årligt den 1. juni og den 1. december med ansøgningsfrist tre måneder inden.

**Eksempler på indsatser og projekter, som tidligere er blevet støttet**

Frirummet

Hjemløsearbejdet i Ålborg

Lepramissionen

Heri – hospital

Go-Honduras

Den danske hjælpefond

Adra

**HappyHand Ansøgningsskema**

|  |  |  |
| --- | --- | --- |
|  |  | Bilagshenvisning |
| Kontaktoplysninger (navn, tel, e-mail) |  |  |
| Navn på forening/institution/organisation |  |  |
| Beskrivelse af ansøger (hovedaktivitet, årsberetninger og regnskaber) |  |  |
| Titel på projektet |  |  |
| Projektbeskrivelse (formål, indhold, omfang, målgruppe, tidsplan, særlige udfordringer, succes kriterier og forventede resultater) |  |  |
| Budget |  |  |
| Beløb der ansøges om |  |  |
| Konto oplysninger |  |  |
| Referencer, (tidligere/lignende projekter) |  |  |
| Vedtægter |  |  |